
R E F E R A T
privind aprobarea contractului de asociere dintre Municipiul Timişoara şi Forumului Român de Angiologie Timişoara în vederea organizării proiectului "Rolul medicului de familie în urmărirea postoperatorie a pacientului operat în sistemul chirurgiei de zi – elaborarea de ghiduri şi protocoale"

Conform adresei nr. SC 2007 – 026950 / 30.11.2007 prin care Forumul Român de Angiologie intenţionează să organizeze proiectul "Rolul medicului de familie în urmărirea postoperatorie a pacientului operat în sistemul chirurgiei de zi – elaborarea de ghiduri şi protocoale", propunem aprobarea contractului de asociere dintre Municipiul Timişoara şi Forumul Român de Angiologie Timişoara pentru organizarea acestei manifestări.
Acest eveniment îşi propune să se finalizeze, după o serie de simpozioane şi de şedinţe de instruire  teoretică şi practică, cu elaborarea în comun, de către medicii chirurgi şi medicii de familie, a unor ghiduri şi protocoale terapeutice, de proceduri medicale de urmărire postoperatorie a pacienţilor operaţi în sistemul chirurgiei de zi. Aceste materiale vor fi apoi difuzate cabinetelor medicilor de familie, urmând ca prin eventuala implicare a Casei de Asigurări Sociale de Sănătate şi a Colegiului Medicilor să fie implementate la nivel naţional.
Prin urmare, propunem alocarea sumei de 3.500 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

